Úradný vestník L 268 , 01/11/1968 S. 0054 - 0055

Grécke špeciálne vydanie: Kapitola 03 Zväzok 4 S. 0047

Španielske špeciálne vydanie: Kapitola 03 Zväzok 3 S. 0042

Portugalské špeciálne vydanie Kapitola 03 Zväzok 3 S. 0042



Nariadenie Komisie (EHS) č. 1744/68 z 31. októbra 1968, ktorým sa mení a dopĺňa nariadenie č. 172/66/EHS stanovujúce koeficienty náhrad na olivový olej KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady č. 136/66/EHS [1] z 22. septembra 1966 o zriadení spoločnej organizácie trhu s olejmi a tukmi, a najmä na jeho článok 13 ods. 4, so zreteľom na nariadenie Rady č. 162/66/EHS [2] z 27. októbra 1966 o obchode s olejmi a tukmi medzi spoločenstvom a Gréckom, a najmä na jeho článok 3 ods. 4 a článok 9, keďže nariadenie Komisie č. 172/66/EHS [3] z 5. novembra 1966, naposledy zmenené a doplnené nariadením č. 192/66/EHS [4], stanovilo koeficienty náhrad na rôzne druhy a rôznu akosť nerafinovaných olejov; keďže vzhľadom na vývoj zistený na svetovom a gréckom trhu je potrebné zmeniť a doplniť prílohu uvedeného nariadenia; keďže dovtedy, kým sa zodpovedajúcim spôsobom nezmení a nedoplní príloha nariadenia č. 172/66/EHS, a tým nezohľadní najnovšia situácia, Komisia by mala v záujme riadneho uplatnenia čerpania počas určitého obdobia používať iné alebo nové koeficienty; keďže Riadiaci výbor pre oleje a tuky nezaujal stanovisko v lehote stanovenej predsedom, PRIJALA TOTO NARIADENIE: Článok 1 Príloha nariadenia č. 172/66/EHS sa nahradzuje prílohou tohto nariadenia. Článok 2 "1. Komisia môže použiť iné koeficienty náhrad než tie, ktoré sú stanovené v prílohe tohto nariadenia, pokiaľ rozdiely medzi hodnotami rôznych akostí ponúkaných olejov existujúce na základe prirodzených podmienok tvorby cien už nezodpovedajú rozdielom, ktoré boli vzaté ako základ pri stanovení koeficientov náhrad. 2. Pokiaľ budú v ponuke na svetovom alebo gréckom trhu oleje akostí, ktoré nie sú uvedené v prílohe tohto nariadenia, Komisia môže použiť koeficienty náhrad odvodené od koeficientov stanovených v tejto prílohe. 3. Ustanovenia odsekov 1 a 2 je však možné použiť pre jeden koeficient náhrady len počas 21 dní. V tejto lehote je nutné prehodnotiť prílohu tohto nariadenia postupom podľa článku 38 nariadenia č. 136/66/EHS. Toto prehodnotenie sa však nevzťahuje na platnosť koeficientov, ktoré dočasne používala Komisia." Článok 3 Toto nariadenie nadobúda účinnosť 1. novembra 1968. Toto nariadenie je záväzné vo svojej celistvosti a je priamo použiteľné vo všetkých členských štátoch. V Bruseli 31. októbra 1968 Za Komsiu predseda Jean Rey [1] Ú. v. ES 172, 30.9.1966, s. 3025/66. [2] Ú. v. ES 197, 29.10.1966, s. 3393/66. [3] Ú. v. ES 202, 7.11.1966, s. 3481/66. [4] Ú. v. ES 220, 30.11.1966, s. 3734/66. -------------------------------------------------- PRÍLOHA Koeficienty náhrad na rôzne druhy a rôznu akosť nerafinovaného olivového oleja Označenie v zmysle prílohy k nariadeniu č. 136/66/EHS a druhy akosti (stupeň kyslosti zodpovedá obsahu voľných mastných kyselín, vyjadrených v gramoch kyseliny olejovej na 100 g oleja) | Koeficient náhrady | Čiastka, o ktorú sa cena zníži (zúčtovacích jednotiek na 100 kg) | Čiastka, o ktorú sa cena zvýši (zúčtovacích jednotiek na 100 kg) | Extra panenský olej so stupňom kyslosti najviac 0,7 | 11,000 | | Extra panenský olej so stupňom kyslosti vyšším než 0,7, najviac však 1,0 | 10,000 | | Vybraný panenský olej | 4,000 | | Obyčajný panenský olej | — | — | Panenský lampantový olej so stupňom kyslosti 1,0 | | 4,600 | Panenský lampantový olej so stupňom kyslosti 1,5 | | 5,100 | Panenský lampantový olej so stupňom kyslosti 2,0 | | 5,600 | Panenský lampantový olej so stupňom kyslosti 3,0 | | 6,600 | Panenský lampantový olej so stupňom kyslosti 4,0 | | 7,600 | Panenský lampantový olej so stupňom kyslosti 5,0 | | 8,600 | Panenský lampantový olej so stupňom kyslosti 6,0 | | 9,600 | Panenský lampantový olej so stupňom kyslosti 7,0 | | 10,600 | Panenský lampantový olej so stupňom kyslosti 8,0 | | 11,600 | Olivový olej z pokrutín so stupňom kyslosti 5,0 alebo bázou 5° | | 43,000 | Ostatné olivové oleje z pokrutín: koeficient je zvýšený alebo znížený o 0,80 zúčtovacej jednotky na každý stupeň zvýšenia alebo zníženia kyslosti nad alebo pod hranicu 5° | | | --------------------------------------------------